शाहरुख की एंट्री देख फैंस हुए एक्साइटेड, बोले- ये सीन पर्दे पर आग लगा देता
hahrukh's Entry in Deleted Scenes of Pathan on OTT Excites Fans बॉक्स ऑफिस पर धमाल मचाने के बाद अब शाहरुख खान की फिल्म पठान 22 मार्च को OTT पर रिलीज हो चुकी है। फिल्म देखने के बाद फैंस ने बताया कि OTT पर रिलीज हुई पठान में ऐसे कई सीन्स
बॉक्स ऑफिस पर धमाल मचाने के बाद अब शाहरुख खान की फिल्म पठान 22 मार्च को OTT पर रिलीज हो चुकी है। फिल्म देखने के बाद फैंस ने बताया कि OTT पर रिलीज हुई पठान में ऐसे कई सीन्स हैं, जिन्हें थिएटर में नहीं दिखाया गया। ऐसे में फैंस ने सोशल मीडिया पर पठान के डिलीटेड सीन्स के स्क्रीनशॉट शेयर किए और कहा कि इन्हें थिएटर में जरूर दिखाया जाना चाहिए था।
फैंस ने शेयर किया शाहरुख की एंट्री का धमाकेदार सीन
फिल्म का एक सीन है जिसमें पठान को रूसी लोग बड़ी बेरहमी से मारते हैं और उसे टॉर्चर करते हैं, जिसे OTT पर बढ़ाकर दिखाया गया है। दूसरे सीन में सलमान शाहरुख को बचाते हैं, जिसके बाद पठान की रॉ के ऑफिस में दोबारा दमदार एंट्री होती है। तीसरा सीन जिसमें भारतीय सेना रुबाई(दीपिका) से जिम के बारे में पूछताछ करती है। मेकर्स ने इन सीन्स को थिएटर वर्जन से हटा दिया था, लेकिन OTT में इन्हें रखा गया है। 
फैंस बोले- इन सीन्स को डिलीट नहीं करना चाहिए था 
फिल्म को OTT पर देखने के बाद यूजर्स सोशल मीडिया पर जमकर रिएक्ट कर रहे हैं। एक यूजर ने ट्वीट में लिखा- ‘ फिल्म से इस सीन को डिलीट नहीं किया जाना चाहिए था।’ दूसरे यूजर ने लिखा- ‘ये सीन थिएटर में आग लगा देता।’ये सीन फिल्म में जरूर होना चाहिए थे, फिल्म का मजा दोगुना हो जाता।’
